Ḿfág wóe, tə wakogolan ású ayɔ̌ŋ tē, tə wayə́bə tɔ ǹyón tɔ ngogolán ású dábán, tə wayág mā á kíŋ ású dábán, amú mǎyǐ kig wa wóg. 17Yə nə́ wǎmēn wāyēn kig é dzóm bábɔ á bə̄tísɔ̌n yā Yúda ai á mīńdzɔ́ŋ yā Yērúzalɛm ? 18Bɔ́n bə́ tsâ ndzaag; bēsīá bə́ koman ndóan, biníngá bə́ fugu ovug, bə́ yáŋa məkali ású Ńkúkúmá­ miníngá yā yób. 19Bə́ bɔɔ esoe məyɔg ású bəzəzə̌ bəzambá nə́ bə́ báli ma ǹnə́m -Ǹtondôbə énye a kɔ́bɔ̄, kɔ̂ nâ bɔ́ bə́bēn a, ású ósɔ́n wábán a? 20Asú tē, Ǹtí Ǹtondôbə énye a kɔ́bɔ̄, olún wáma ai ayɔ́g dáma byāzu dábáda é vóm hí, byâzu dábada á nyɔ̂l bod, ai biyə́m ai bílé yā mə̄fúb ai bibumá yā sí: olún wáma wayi yón anə ndóan təge dím. …